Lumbinis

Lumbinis () – budistų šventyklų kompleksas pietų Nepale, Rupandehio rajone; žymus kaip budizmo pradininko Sidhartos Gautamos gimimo vieta. Tai vienas iš 4 švenčiausių budizmo piligrimystės centrų (kiti – Bodhgaja, Kušinagaras ir Sarnatas).

Manoma, kad Sidharta Gautama gimė Lumbinyje ~563 m. pr. m. e., karalienės Majadevi šeimoje. Princas čia gyveno iki kol sulaukė 29 metų. Vėliau jis paliko Lumbinį ir iškeliavo į dabartinę Indiją, kur ieškojo nušvitimo.

Lumbinio griuvėsiai atrasti 1896 m., kai Nepalo archeologai čia atrado vieną iš Ašokos stulpų. Manoma, kad valdovas pastatė ~345 m. pr. m. e., pažymėdamas savo apsilankymą Budos gimtinėje. Dabar čia įrengtas šventyklų kompleksas, kur gyvena vienuoliai, priimami piligrimai. Vietovę lanko ne tik budistai, bet ir hinduistai, kurie laiko Budą vienu iš Višnaus avatarų.

1997 m. Lumbinis įtrauktas į UNESCO pasaulio paveldo sąrašą.

 Susiję pasaulio paveldo objektai 
  Konfucijaus šventykla, kapavietė ir Kong šeimos valda Čiufu mieste (1994)
  Liuterio atminimo vietos Eislėbene ir Vitenberge (1996)
  Jėzaus gimimo vieta: Kristaus Gimimo bazilika ir piligrimų kelias, Betliejus (2012)
  Krikšto vieta „Betanė už Jordano“ (al Magtasas) (2015)

Kategorija:Nepalas
Kategorija:Archeologinės vietos
Kategorija:Budizmo šventovės